Diari Oficial de la Generalitat Valenciana


Sumari del DOGV 3522, del 22-06-1999 (1999/4658)

ACORD de 27 d'abril de 1999, de la Comissió Territorial d'Urbanisme de València, relatiu a la correcció d'errades del Pla General d'Ordenació Urbana de Puçol, alineació de la línia maritimoterrestre de la zona de la platja.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4658


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Correcció d'errades

 Descriptors 

:   * Puçol
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la correcció d'errades del Pla General d'Ordenació Urbana de Puçol, alineació de la línia maritimoterrestre de la zona de la platja. [1999/Q4658]
  
Vist l'expedient remés per l'Ajuntament de Puçol referit a la correcció d'errades del Pla General d'Ordenació Urbana, alineació de la línia maritimoterrestre de la zona de la platja, s'informa el següent:
  
Antecedents de fet
  
Primer
  
El projecte es va aprovar pel Ple municipal en sessió extraordinària del dia 15 de febrer de 1999, i es va remetre posteriorment a la Comissió Territorial d'Urbanisme perquè s'aprove definitivament.
  
Segon
  
El projecte consta de memòria justificativa i els següents plans: estat actual, límit del domini públic maritimoterrestre, pla de la modificació puntual del Pla General d'Ordenació Urbana de 1989 i pla modificat correcció d'errades del Pla General d'Ordenació Urbana alineació de la línia maritimoterrestre platja
  
Tercer
  
L'objecte de la correcció d'errades és la modificació d'uns punts de la línia maritimoterrestre en la zona de la platja i l'alineació d'edificacions.
  
Aquestes errades han sigut detectades en el pla 6-E del Pla General d'Ordenació Urbana com a conseqüència de la comparació amb els plans de límit del domini públic maritimoterrestre del Ministeri d'Obres Públiques, Transports i Medi Ambient, Demarcació de Costes de València de 15 de març de 1994.
  
Com a conseqüència, es considera que cal avançar els punts número 4, 25 i 35, i retardar el punt 34 en el mencionat pla 6-E del vigent Pla General d'Ordenació Urbana.
  
La correcció d'errades es justifica així mateix de la constatació, en el pla de modificació puntual del Pla General d'Ordenació Urbana aprovat definitivament el dia 16 d'octubre de 1989, consistent en la coincidència de les alineacions de les terrasses obligatòries a llevant de 3,50 metres de profunditat amb la línia maritimoterrestre en les illes de la zona sud de la platja, a excepció de les dues primeres illes.
  
Quart
  
Amb data 22 de febrer de 1999 ha sigut sol·licitat un informe a la Direcció General d'Obres Públiques, Divisió de Ports i Costes de la Conselleria d'Obres Públiques, Urbanisme i Transports, i a la Demarcació de Costes del Ministeri de Medi Ambient, durant la realització de la sessió de la Comissió Informativa de la Comissió Territorial d'Urbanisme, el representant de la Direcció General de Costes del Ministeri de Medi Ambient lliura un informe de 8 d'abril de 1999 de caràcter favorable a la correcció d'errades del Pla General de Puçol, i fa constar així mateix la prevalença en cas de disconformitat de les dades que figuren en el projecte de límit sobre les corresponents línies reflectides en el pla del Pla General.
  
Cinqué
  
Puçol té un Pla General d'Ordenació Urbana aprovat definitivament per la Comissió Territorial d'Urbanisme amb data 28 de juny de 1995.
  
Aquest Pla General d'Ordenació Urbana va ser homologat a la Llei Reguladora de l'Activitat Urbanística amb data 19 de setembre de 1996.
  
Sisé
  
La Comissió Informativa de la Comissió Territorial d'Urbanisme, en sessió del dia 21 d'abril de 1999, i segons el mencionat informe favorable procedent de la Direcció General de Costes del Ministeri de Medi Ambient, va acordar informar favorablement aquesta correcció d'errades.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la LRAU.
  
Quart
  
La Comissió Territorial d'Urbanisme, a proposta del subsecretari d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva dels plans generals ?i correcció d'errades- de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió del dia 27 d'abril de 1999 acorda:
  
Aprovar definitivament la correcció d'errades relativa a diferents punts de la línia maritimoterrestre i alineacions d'edificacions de la zona de la platja de Puçol.
  
Contra aquesta resolució, que no posa fi a la via administrativa, es podrà interposar un recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 27 d'abril de 1999.- El secretari de la Comissió Territorial d'Urbanisme: José Manuel Palau Navarro.
  
Institut Valencià de Finances